Борщ — тәмләткестәр ҡушылып әҙерләнә торған күп компонентлы һәм әҙерләү технологияһы ҡатмарлы булған аш-һыу (блюдо). Борщтың төп ингредиенты - сөгөлдөр, сөгөлдөр генә уның тәмен, еҫен һәм төҫөн билдәләй, шуның өсөн дә уны йәшелсә ашы тибеҙ. Борщтың төрҙәре бик күп, һәр төбәктә төрлөсә әҙерләнә. Төрлөлөк бульондың, иттең, бәлки, тултырманың (колбаса эшләнмәләре) һәм йәшелсә төрҙәренән килә.